jkorsvik/nowiki_second_scrape_merged huggingface dataset:
Dictionarium Anglo-Britannicum

Dictionarium Anglo-Britannicum er en ordbok utarbeidet av filologen John Kersey, som første gang ble utgitt i London i 1708.
Det var den tredje ordboken han redigerte, etter hans A New English Dictionary fra 1702 og hans revisjon i 1706 av Edward Phillips' ordbok fra 1658, The New World of English Words. Dictionarium Anglo-Britannicum er egentlig en forkortet versjon av den sistnevnte ordboken.


== Kilder ==
Hüllen, Werner, A History of Roget's Thesaurus: Origins, Development and Design (Oxford: Oxford University Press, 2005). ISBN 978-0-19-928199-2. pp. 159–169.


== Eksterne lenker ==
Skannet utgave av Dictionarium fra Google Books
Bernt Rougthvedt

Bernt Rougthvedt (født 29. august 1956, død 28. april 2019) var en norsk forfatter som bodde i Skien. Han var cand. philol. med fagene religionshistorie, historie og norsk. Rougthvedt har skrevet en rekke tidsskriftartikler, og samarbeidet med Terje Emberland om biografien til forfatter og frontkjemper Per Imerslund (Det ariske idol, 2004).
Han er kjent for biografiene Riverton, om Sven Elvestad, og Med penn og pistol - en biografi om politiminister Jonas Lie.
Sammen med Terje Emberland har han også skrevet den Riverton-nominerte boka Stormlaget.


== Referanser ==


== Eksterne lenker ==
Publikasjoner av Bernt Rougthvedt i BIBSYS
Bernt Roughthvedt Arkivert 7. april 2015 hos Wayback Machine. Schibstedt forlag
Ingrid Ryland

Ingrid Ryland (født 28. mai 1989 i Kaland) er en norsk tidligere fotballspiller. 


== Klubbkarriere ==
Hun spilte for Åsane da hun i februar 2007 ble tatt ut på J19-landslaget, men bare noen uker senere ble det kjent at hun var klar for Arna-Bjørnar. Hun spilte åtte sesonger i Arna-Bjørnar, før det i januar 2015 ble kjent at hun hadde signert for Liverpool som var regjerende seriemester i England. 2015-sesongen ble tung for både Ryland og Liverpool som slet i bunnen av tabellen i Women's Super League. Hun forlot klubben etter kun en sesong.Hun vendte hjem til Norge før 2016-sesongen og signerte for hardtsatsende Avaldsnes i Toppserien. Hun spilte to sesonger i Avaldsnes og var med å vinne cupgull i 2017. Før 2018-sesongen signerte hun for Djurgården i Damallsvenskan. I januar 2019 vendte hun tilbake til Bergen, og denne gang signerte hun for Sandviken.
Hun ble seriemester med Sandviken i 2021, og serie- og cupmester med Brann i 2022. Hun la opp etter 2022-sesongen.


== Landslagskarriere ==
Ryland har landskamper for J19, U20, U23 og det norske A-landslaget. Hun debuterte for A-landslaget, 26. oktober 2010 mot Sverige.Hun var i den norske troppen både til VM i Tyskland 2011 og var med å ta sølv i EM i Sverige 2013.


== Meritter ==


==== Med Avaldsnes ====
Norgesmester: 2017


==== Med Sandviken / SK Brann ====
Seriemester: 2021, 2022
Norgesmester: 2022


==== Med Norge ====
EM 2013: Sølv


== Referanser ==


== Eksterne lenker ==
(no) Offisiell blogg 
(en) Ingrid Ryland – FIFA 
(en) Ingrid Ryland – UEFA 
(en) Ingrid Ryland – WorldFootball.net 
(en) Ingrid Ryland – Soccerway 
(de) Ingrid Ryland – Tysklands fotballforbund 
(no) Ingrid Ryland – Norges Fotballforbund 
(de) Ingrid Ryland – Soccerdonna 
(en) Ingrid Ryland – FBref
Jens Lapidus

Jens Lapidus (født 24. mai 1974) er en svensk forfatter og advokat.
Han debuterte i 2006 med boka Cash, som fikk mye omtale i Sverige og ble solgt til en rekke land. I 2008 kom boka Aldri fucke opp, og deretter tredje bok i trilogien, Livet de Luxe.


== Bibliografi ==
Cash (2006)
Aldrig fucka upp (2008)
Gängkrig 145 (2009, med Peter Bergting)
Livet deluxe (2011)
Heder (2011)
Mamma försökte (2012) (novellesamling)
VIP-rummet (2014)
Sthlm delete (2016)
Top Dogg (2017)


== Referanser ==


== Eksterne lenker ==
(en) Jens Lapidus – kategori av bilder, video eller lyd på Commons 
(en) Jens Lapidus på Internet Movie Database 
(en) Jens Lapidus hos The Movie Database
Karin Wahlberg

Karin Wahlberg (født 10. oktober 1950 i Kalmar) er en svensk lege og forfatter.
Hun debuterte som krimforfatter 51 år gammel, og hadde (per 2012) skrevet ni romaner og solgt mer enn 2 millioner bøker.


== Bibliografi ==
Sista Jouren (2001)
Hon som tittade in (2002)
Ett fruset liv (2003)
Flickan med Majblommorna (2004)
Blocket (2006)
Tröstaren (2007)
Camilla och lögnen (2009)
Sigrids hemlighet (2009)
Matthandlare Olssons död (2009)
Camilla och Micke (2010)
Glasklart (2011)
Rosa boken (bidrag, ti berettelser om brystkreft) (2012)
Än finns det hopp (2013)


== Eksterne lenker ==
Karin Wahlbergs nettside
Håkan Östlundh

Håkan Östlundh (født 1962) er en svensk journalist og forfatter, spesielt kjent som kriminalforfatter.
Han debuterte i 2004 med boka Släke, som skulle bli den første i en serie om den svenske politietterforskeren «Fredrik Broman».


== Bibliografi ==
Vita ansikten (1981)
Sommarsnö (1985)
Infödingar (1986)
Galnopappan, bildebok med bilder av Bea Uusma (1996)


=== Krim ===
Släke (2004)
Dykaren (2005)
Terror (2006)
Blot (2008)
Jag ska fånga en ängel (2010)
Inkräktaren (2011)
Laglöst land (2012)


== Referanser ==


== Eksterne lenker ==
(en) Håkan Östlundh på Internet Movie Database 
(sv) Håkan Östlundhs nettside
Håhelleregga

Håhellerskarvet er en irregulær fjellrygg i Mühlig-Hofmannfjella i Dronning Maud Land. Den ligger rett nord for Håhellerskarvet, og høyeste punkt måler 2875 moh.Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.


== Se også ==
Liste over fjell i Dronning Maud Land


== Referanser ==
Stefan Tegenfalk

Stefan Tegenfalk (født 26. august 1965) er en svensk IT-mann, gründer og kriminalforfatter.
Han debuterte i 2009 med boka Vredens tid, den første i en serie om politietterforsker «Walter Gröhn» og den unge speialetterforskeren «Jonna de Brugge».


== Bibliografi ==
Vredens tid. Massolit förlag (2010)
Nirvanaprojektet. Massolit förlag (2010)
Den felande länken. Massolit förlag (2011)
Pianostämmaren. Massolit förlag (2012)


== Eksterne lenker ==
Offisielt nettsted
Hansson (slekt fra Trondheim)

Hansson (tildels kalt Trondheimsslekten Hansson eller Christiania-slekten Hansson) er en norsk slekt som stammer fra og har navn (patronym) etter arbeidsmann i Trondhjem Hans Rasmussen (ca. 1736–1794). Sønnen Rasmus Hansson (1775–1840) foretok en for sin tid svært uvanlig klassereise og endte som rådmann i Bergen. Han var farfar til administerende direktør i Storebrand og Idun Michael Skjelderup Hansson (1839–1922) og skuespiller Olaf Mørch Hansson (1856–1912), sistnevnte far til diplomaten Thorolf Mørch Hansson (1881–1952).
Michael Skjelderup Hansson var far til administerende direktør i Storebrand og Idun Christian Hansson (1870–1960), direktør og generalkonsul Peder Carl Hansson (1872–1959) og høyesterettsadvokat og rettspresident i Egypt Michael Hansson (jurist) (1875–1944).
Christian Hansson var far til administerende direktør i Storebrand Per Mørch Hansson (1905–94). Michael Hansson (jurist) var far til diplomaten Arthur Mørch Hansson (1910–1969), skipsreder og motstandsmann Michael S. Hansson (1912–1988) og skuespiller Knut M. Hansson (1920–94). Sistnevnte var far til politiker og miljøverner Rasmus Hansson (f. 1954). Peder Carl Hansson var far til Arne Mørch Hansson.

		
		
		
		
		


== Referanser ==


== Litteratur ==
S. H. Finne-Grønn: Slekten Hansson, 1939
Gunnar Christie Wasberg: Christiania-slekten Hansson, 1999
Antti Tuomainen

Antti Tuomainen (født 1971) er en finsk reklamemann, tekstforfatter og kriminalforfatter.
Han ble i 2011 tildelt prisen for beste finske kriminalroman.


== Bibliografi ==
Tappaja, toivoakseni. 2006
Veljeni vartija. 2009
Parantaja. 2010. Oversatt til norsk som  Helbrederen, 2013
Synkkä niin kuin sydämeni. 2013. Oversatt til norsk som Mørkt som mitt hjerte, 2015
Kaivos. 2015
Mies joka kuoli. 2016
Palm Beach Finland. 2017


== Referanser ==


== Eksterne lenker ==
Offisielt nettsted 
(en) Antti Tuomainen – kategori av bilder, video eller lyd på Commons
Personalhistorisk Tidsskrift

Personalhistorisk Tidsskrift er et dansk tidsskrift innen personalhistorie og genealogi. Tidsskriftet ble etablert i 1880 og utgis av Samfundet for Dansk Genealogi og Personalhistorie. Det utkommer med to årlige numre.
Tidsskriftet var også forbilde for Norsk Personalhistorisk Tidsskrift.Redaktør er Katharina Zander.


== Referanser ==


== Eksterne lenker ==
Offisielt nettsted 
Offisielt nettsted 
Offisielt nettsted 
Tidsskriftets side på Samfundet for Dansk Genealogi og Personalhistories hjemmeside
Asle Skredderberget

Asle Skredderberget (født 11. august 1972) er en norsk journalist og kriminalforfatter.
Skredderberget er utdannet siviløkonom, og har arbeidet i mange år som journalist i aviser og TV. Hans første krim Metallmyk ble nominert til Rivertonprisen.


== Bibliografi ==
Metallmyk (2010)
Smertehimmel (2013)
Usannsynlig rik. Historien om Norge og oljefondet Kagge (2015) ISBN 9788248916604


== Referanser ==
Gard Sveen

Gard Sveen (født 8. mars 1969) er en norsk kriminalforfatter.
Sveen arbeider som seniorrådgiver i Forsvarsdepartementet (2013). Han debuterte som krimforfatter i 2013 med boka Den siste pilegrimen, som ble lansert som den første i en serie. For debutboken ble han tildelt både Rivertonprisen, Glassnøkkelen. og Maurits Hansen-prisen – Nytt Blod. Bare én annen forfatter, Jo Nesbø i 1998, er tidligere blitt tildelt både Rivertonprisen og Glassnøkkelen for sin debutbok, og Sveen er den første som har vunnet alle tre prisene for debutboka. I 2016 mottok han også den danske Palle Rosenkrantz-prisen for Den siste pilegrimen.Bjørnen ble nominert til Rivertonprisen i 2018.


== Bibliografi ==
2013: Den siste pilegrimen
2015: Helvete åpent
2016: Blod i dans
2017: Dødelig dose, Liv forlag
2018: Bjørnen
2019: Drømmenes Gud
2022: Spioner i krig. Den hemmelige jakten på Stalins norske agenter 1941–1977.


== Referanser ==


== Kilder ==
Presentasjon av Gard Sveen i Forfatterkatalogen på Forfattersentrums nettsider
Para-asialekene

Para-asialekene (engelsk: Asian Para Games) er en multisportkonkurranse for fysisk handikappede asiatiske idrettsutøvere, som arrangeres hvert fjerde år, etter Asialekene. 
De første lekene ble arrangert i 2010, i Guangzhou i Kina. Para-asialekene erstattet FESPIC-lekene, som ble arrangert fra 1975 til 2006. 


== Arrangementer ==


== Se også ==
Parapanamerikanske leker
Paralympiske leker


== Eksterne lenker ==
Asias paralympiske komité
Rønnebæksholm

Rønnebæksholm er en gammel hovedgård som ligger i Rønnebæk i Næstved kommune på
Sjælland i Danmark. Godset er nevnt i kilder tilbake til 1321, men dagens hovedbygning er fra 1734 og har senere blitt bygget om flere ganger.Av kjente personer knyttet til Rønnebæksholm kan nevnes den norske statsmannen Jonas Collett som var født på godset. Faren Johan Collett eide Rønnebæksholm, men solgte det i 1777.
N.F.S. Grundtvig er en annen person med tilknytning til Rønnebæksholm. Etter at hans første ektefelle døde giftet han seg på nytt i 1851 med  Anna Marie Elise Carlsen Toft som på dette tidspunkt eide godset.Næstved kommune overtok eiendommen i 1998 og den benyttes som kunst-og kultursenter.


== Grundtvigs paviljong ==
I parken ligger Grundtvigs paviljong, også kalt «Venligheden». Paviljongen ble reist i 1852–1854 etter oppdrag fra Grundtvigs ektefelle. Arkitekturen er tilskrevet J.D. Herholdt eller Michael Gottlieb Bindesbøll. Den ble fredet i 1938.


== Referanser ==


== Eksterne lenker ==
(en) Rønnebæksholm – kategori av bilder, video eller lyd på Commons
Hwang Kyung-seon

Hwang Kyung-seon (født 21. mai 1986) er en sørkoreansk taekwondoutøver. Hun ble olympisk mester i klassen 67 kg under Sommer-OL 2008 i Beijing, og hun forsvarte tittelen under Sommer-OL 2012 i London. Fra før hadde hun bronse fra Sommer-OL 2004 i Athen. Hun er også dobbelt verdensmester i klassen weltervekt (67 kg), som hun vant i 2005 og i 2007.


== Eksterne lenker ==
(en) Hwang Kyung-seon – Olympedia 
(en) Hwang Kyung-seon – Sports-Reference (OL-resultater – arkivert) 
(en) Hwang Kyung-seon – databaseOlympics.com (arkivert) 
(en) Hwang Kyung-seon – Taekwondo Data
Paris–Roubaix 2013

Paris–Roubaix 2013 var den 111. utgaven av sykkelrittet Paris–Roubaix og det tredje av de store klassikerne i 2013. Rittet gikk over 254.5 km den 7. april. Det var det 10. arrangementet på UCI WorldTour 2013. Rittet gikk som vanlig gjennom mange brosteinspartier, inkludert de krevende Arenberg, Mons-en-Pévèle og Carrefour de l'Arbre.  
Rittet ble vunnet av Fabian Cancellara etter at han spurtslo Sep Vanmarcke på velodromet i Roubaix. I gruppen som kom 31 sekunder bak, spurtslo Niki Terpstra, Greg Van Avermaet og Damien Gaudin, og tok tredjeplassen. 
I tillegg til de 19 UCI WorldTourlagene var de profesjonelle kontinentallagene Bretagne-Séché Environnement, Cofidis, Europcar, IAM Cycling, Sojasun og Team NetApp-Endura invitert til å delta.


== Resultater ==


== Eksterne lenker ==
Offisielt nettsted 
(en) 2013 Paris-Roubaix – kategori av bilder, video eller lyd på Commons
Altartavla

Altartavla er et fjell i den nordlige delen av Humboldtfjella i Dronning Maud Land. Det ligger øst for fjellet Altaret og isbreen Altarduken, lengst sør i Gor'kijryggen. Høyeste punkt måler 2742 moh.Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.


== Se også ==
Liste over fjell i Dronning Maud Land


== Referanser ==
Altaret

Altaret er et flattoppet fjell i den nordlige delen av Humboldtfjella i Dronning Maud Land. Det ligger vest for fjellet Altartavla og isbreen Altarduken, ovenfor moreneområdet Grautskåla. Høyeste punkt måler 2200 moh.Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher, som også navnga fjellet Altar. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.


== Se også ==
Liste over fjell i Dronning Maud Land


== Referanser ==
Trygve Skomedal

Trygve Nereson Skomedal (født 29. desember 1939, død 8. februar 2013) var en norsk språkforsker og ekspert på færøysk språk.
Trygve Skomedal var sønn av en lærer og vokste opp i Høvåg i Aust-Agder. Han studerte ved Universitetet i Oslo og i Reykjavík og ble mag.art. med en avhandling om færøysk fonologi i 1969. Fra 1973 var han ansatt som amanuensis i nordisk språkvitenskap ved Universitetet i Oslo.
Skomedals hovedfelt var nordiske språk, spesielt færøysk og norrønt, men han interesserte seg også for indoeuropeistikk. Blant de vitenskapelige arbeidene hans var artikler om setesdalsmålet og om lydutviklingen mellom urnordisk og norrønt.


== Kilder ==
Klaus Johan Myrvoll: «Trygve Nereson Skomedal 1939–2013». Minneord ved Institutt for lingvistiske og nordiske studier.
Arne Torp: «Minneord om Trygve Nereson Skomedal». Institutt for lingvistiske og nordiske studier.
Eyvind Weyhe: «Trygve Skomedal farin». Fróðskaparsetur Føroya.
Nariyuki Masuda

Nariyuki Masuda (japansk: 増田 成幸, født 23. august 1983 i Sendai) er en japansk landeveissyklist. Han har syklet for UCI WorldTourlaget Cannondale Pro Cycling.


== Meritter ==


== Referanser ==


== Eksterne lenker ==
(en) Nariyuki Masuda – Olympedia 
(en) Nariyuki Masuda – ProCyclingStats 
(en) Nariyuki Masuda – Cycling Archives 
(en) Nariyuki Masuda – Cycling Quotient
Peter Parker

Peter Parker er navnet til flere personer:

Peter Parker, 1. Baron av Bassingbourn (1721–1811), britisk admiral og parlamentsmedlem
Peter Parker, 2. Baron av Bassingbourn (1785–1814), britisk marineoffiser
Peter Parker (lege)‎ (1804–1888), amerikansk lege og kinamisjonær


== Fiktive personer ==
Peter Parker, den hemmelige identiteten til superhelten Spider-Man fra Marvel Comics.
Audun Tyldens Minnepris

Audun Tyldens Minnepris er en pris stiftet av Fondet for norske plateprodusenter (FONO) til minne om Audun Tylden, som døde i januar 2011.
Prisen, på 50 000 kroner, skal deles ut på Tyldens fødselsdag den 29. oktober til «..en person som i Audun Tyldens gode ånd har spredd glede og hygge for mange mennesker, både i forbindelse med utøvelse av sitt yrke og i privat sammenheng. En person som har prioritert den gode menneskelige kontakten og vært en brobygger i et stort sosialt nettverk».


== Tidligere prismottakere ==
Kari Svendsen (2011)
Espen Beranek Holm (2012)
Jon Larsen (2013)
Bjørg Eriksen (2015)
Egil Hegerberg (2016)
Unni Wilhelmsen (2017)
Bengt Hermansen (2018)
Lars Martin Myhre (2019)


== Eksterne lenker ==
Offisielt nettsted 
Fono.no – Audun-Tyldens-minnepris
Blámansfjall

Blámansfjall (790 moh.) er et fjell på Eysturoy på Færøyene.
Fjellet er det fjerde høyeste på Eysturoy og Færøyenes ellevte høyeste.


== Referanser ==
Cameron Wurf

Cameron Wurf (født 3. august 1983 i Sandy Bay, Tasmania) er en australsk roer, landeveissyklist og triatlet.
Han startet sin idrettskarriere som roer, og i 2004 representerte han Australia i dobbeltsculler, lettvekt under OL i Athen.
Han ble profesjonell landeveissyklist i 2008. 
Fra 2015 valgte han å satse på triatlon, og ble nummer fem i Ironman Hawaii (VM) i 2019, men i 2020 var han tilbake på høyeste nivå i landeveissykling med kontrakt for Team Ineos.


== Meritter sykling ==


== Referanser ==


== Eksterne lenker ==
Offisielt nettsted 
(en) Cameron Wurf – kategori av bilder, video eller lyd på Commons 
(en) Cameron Wurf – Olympics.com 
(en) Cameron Wurf – Olympic.org 
(en) Cameron Wurf – Olympedia 
(en) Cameron Wurf – Sports-Reference (OL-resultater – arkivert) 
(en) Cameron Wurf – Australian Olympic Committee 
(en) Cameron Wurf – FISA 
(en) Cameron Wurf – ProCyclingStats 
(en) Cameron Wurf – Cycling Archives 
(en) Cameron Wurf – Cycling Quotient 
(en) Cameron Wurf – CycleBase
Kampaspe

Kampaspe (gresk: Καμπάσπη; også Pankaste) var en gresk hetære og elskerinne av Aleksander den store på 300-tallet f.Kr. Hun var også en kvinne av høy byrd fra Larissa i Thessalia.


== Afrodité Anadyomené ==

Hun ble malt av Apelles som i antikken hadde omdømme som den fremste av alle kunstmalere. Ved denne anledningen skal Apelles ha blitt forelsket i sin modell, og da Aleksander ble oppmerksom på dette, skal han sjenerøst ha skjenket Kampaspe til maleren. Denne episoden av tvilsom opprinnelse er blitt formidlet av Plinius den eldre i hans Naturalis Historia. «Betrakte skjønnheten i nakenportrettet, innså Aleksander at kunstneren verdsatte Kampaspe (og elsket henne) mer enn hva han selv gjorde. Aleksander beholdt portrettet, men ga Kampaspe til Apelles.» Ifølge Plinius ble Kampaspe modellen for Apelles' berømte maleri, Afrodité Anadyomené (gresk: Αναδυομένη). Afrodite i form av Kampaspe «steg opp av havet, klemte vann fra håret sitt, og lot de fallende dråpene av vann forme et gjennomsiktig sølvslør rundt hennes former.» For maleriet skal Aleksander ha betalt den store sum av tyve talenter, og maleriet ble hengt opp i tempelet i Efesos.Det har blitt et av de mest ikoniske representasjonene av Afrodite. Apelles' meget beundrede maleri har gått tapt, men det har fått tallrike andre representasjoner senere, blant annet veggmaleri fra romersk tid som er gjenfunnet i Pompeii, og kanskje mest berømt er «Venus fødsel» (1485) av Sandro Botticelli.
I henhold til historikeren Athenaios kom ideen for at Afrodite steg opp fra havet fra en annen hetære, Fryne, som under de eleusinske mysterier og Poseidonia ofte gikk naken til stranden og svømte naken i havet. Et kamskjell, slik Botticelli lar sin Venus stå på og ofte er representert i sjangeren Venus Anadyomene, er et symbol på den kvinnelige vulva. Historikeren Robin Lane Fox har notert at dette er «den meste sjenerøse gave fra noen velgjører noensinne og som fortsette å være modell for velgjørere og malere videre og ut renessansen.»Kampaspe er ikke nevnt i noen av de fem viktigste kildene til livet om Aleksander. Den makedonske kongens moderne biograf Robin Lane Fox har sporet hennes legende tilbake til romerske forfattere som Plinius den eldre (Naturalis Historia), Lukian, og Claudius Aelianus (Varia Historia). De vil ha det til at Kampaspe var en framstående borger fra Larissa i Thessalia, og Aelianus formoder at hun var den første kvinnen som den unge Aleksander ble forelsket i.


== Galleri ==

		
		
		
		


== Senere litteratur ==
Kampaspe ble et generisk poetisk synonym for en manns elskerinne. Den engelske forfatteren og dramatikeren John Lyly (1553–1606), som foruten å produsere sin komedie Campaspe i 1584, også skrev følgende:

Den spanske dramatikeren Pedro Calderón de la Barca skrev sitt eget drama basert på fortellingen om Kampaspe; Darlo todo y no dar nada (1651).


== Referanser ==


== Eksterne lenker ==
(en) Campaspe – kategori av bilder, video eller lyd på Commons 
August Wilhelm Schlegel: «Kampaspe», via WikiSource
John Lyly: «Cupid and my Campaspe...»
John Lyly: A Moste Excellent Comedie of Alexander, Campaspe, and Diogenes (1584)
«Alexander's lovers», Pothos.org
Abrotonom

Abrotonom (gresk: Ἀβρότονον) var en trakisk hetære på 500-tallet f.Kr. i antikkens Hellas. I henhold til en del redegjørelser var hun mor til Themistokles, en athensk hærfører og politiker, en av de nye politikere som ikke kom fra aristokratiet i de første årene av demokratiet i Athen. Det er et epigram bevart som nedtegner denne forbindelsen. Plutark viser til henne i sin Erotikos (Ἐρωτικός). Også Lukian nevner en hetære av det samme navnet.Navnet Abrotonum er også i sin latinske form betegnelsen på en blomst som Plinius den eldre nevner i Naturalis Historia: «Blomsten til abrotonum, som dukker opp om somrene, har en kraftig, men behagelig duft; den er av skinnende gyllen farge...»


== Referanser ==
Værdalsbruket

Værdalsbruket AS er et norsk eiendoms- og kapitalforvaltningsselskap i Verdal kommune. Bruket forvalter 900 000 dekar skog og fjell som utgjør 58 % av kommunens areal. Selskapet var fra 1935 eid av Forsikringsselskapet Storebrand og ble i 2021 solgt til Fabritius Gruppen. Selskapet utviklet seg fra et sagbruk i 1655, og hovedgeskjeften er skogbruk. Ut over dette selger det jakt- og fiskeprodukter, driver kurs- og konferansested, leier ut hytter og hytteområder, og har en av Europas reneste og største kalkforekomster, hvor det årlig tas ut ca 850 000 tonn kalk.


== Se også ==
Liste over Norges største grunneiere
Nicolai Jenssen


== Referanser ==


== Eksterne lenker ==
Offisielt nettsted
Christoffer Carlsson

Christoffer Carlsson (født 1986 i Halmstad) er en svensk forfatter. Han debuterte i 2010 med boka Fallet Vincent Franke. Den utkom på norsk i 2013, under tittelen Tilfellet Vincent Franke, oversatt av Inge Ulrik Gundersen. Hans tredje roman, Den osynlige mannen fra Salem, fikk Svenska Deckarakademins pris for årets beste kriminalroman 2013. Oppfølgeren Den fallande detektiven, kom ut året etter. Den osynlige mannen fra Salem ble utgitt på norsk i 2015, og de to neste bøkene i trilogien om Leo Junker kommer ut på norsk i 2016 og 2017 på Bazar Forlag.
Carlsson ble nominert til den nordiske krimprisen Glassnøkkelen 2014 for Den osynlige mannen fra Salem. Rettighetene til bøkene om Leo Junker er solgt til det svenske film- og TV-produksjonsselskapet StellaNova Film.
Carlsson er bosatt i Stockholm. Han underviser i kriminologi og har avlagt en doktorgrad om hva som gjør at noen mennesker blir kriminelle, og hva som skal til for at de slutter med kriminalitet.


== Bibliografi ==
Fallet Vincent Franke (2010)
Den enögda kaninen (2011)
Den osynlige mannen fra Salem (2013)
Den fallande detektiven (2014)


== Referanser ==


== Eksterne lenker ==
Om Christoffer Carlsson på forlaget Bazars nettside.
Om Christoffer Carlsson på det svenske Piratförlagets nettside